Әлима Жақыпқызы Әбдіхалықова

{{Ғалым { } { } }} Әлима Жақыпқызы Әбдіхалықова (1952 жылы 16 мамырда Қызылорда облысы Қазалы ауданында туған) — мұғалім, Педагогика ғылымдарының кандидаты. Қазақстанның еңбек сіңірген қайраткері. Қазақстан Республикасы Білім беру ісінің құрметті қызметкері. Қызылорда облысының құрметті азаматы (2014). Толығырақ * Әлима Жақыпқызы 1952 жылы 16 мамырда Қызылорда облысы Қазалы ауданында дүниеге келген. * Абай атындағы Қазақ ұлттық педагогикалық университетін бітірген. * 1991 - 2010 жылдары Мәншүк Мәметова атындағы Қызылорда гуманитарлық колледж базасында құрылған республикалық оқу-әдістемелік бірлестік төрайымы болып қызмет атқарды. * 1991 жылдан Қызылорда облыстық әйелдер кеңесінің мүшесі. * 1999 - 2003 жылдары және 2007 жылдан бастап Қызылорда облыстық "Нұр Отан" партиясынан мәслихат депутаты. * 1980 жылдан Мәншүк Мәметова атындағы Қызылорда гуманитарлық колледжінің директоры. Ғылыми шығармашылығы * Әлима Жақыпқызы білікті басшы, талантты ұйымдастырушы ретіндегі өзінің бай тәжірибесін республика көлемінде ғана емес, халықаралық ауқымда да талқыға салып, іс-тәжірибесін бөлісіп отырды. * 2005 жылы сәуір айында “Білім беру жүйесінде адам ресурстарын дамытуды басқарудың қазіргі тенденциялары” тақырыбында өткен халықаралық ғылыми-практикалық конференцияда “Жаңа педагогикалық технологиялар” тақырыбында; * 2005 жылы қазан айында Алматы қаласы, РИПК СО базасында “Мектеп информатикасы: іс-тәжірибе, проблемалар және келешегі” тақырыбында өткен халықаралық ғылыми-практикалық конференцияда “Ақпараттандыру перспективалары: бастауыш мектепке оқытудың ақпараттық-компьютерлік технологияларын ендіру” атты баяндама; * 2005 жылы “Біліктілікті арттыру жүйесі және ХХІ ғасыр білімі” тақырыбында өткен халықаралық ғылыми-практикалық конференцияда “Мұғалімнің кәсіптік құзырлылық сапасын қалыптастыру” атты баяндамалар жасады. * 2006 жылы қазан айында “Ақпараттық технологиялар” бойынша Корея мемлекетінде “ICT Training Program” бағдарламасы бойынша барып қайтты. * 2007 жылы наурыз айында Астана қаласында ҚР білім және ғылым министрлігі ұйымдастырған «Мемлекеттік тіл – елдігіміздің алтын тұғыры» атты көрмеге республикадағы 4 колледждің бірі болып қатысып, алғыс хатқа ие болды. * 2007 жылы сәуір айында Алматы қаласында өтетін “Мектепке дейінгі және бастауыш білім беру: қазіргі жағдайы, тенденциялары және даму мәселелері” тақырыбындағы халықаралық ғылыми-практикалық конференцияға шақыру алды. * 2008 жылы сәуір айында өткізілген Қызылорда қаласында «Қазақстан Республикасында ақпараттық-коммуникациялық технологияларды кәсіптік лицейлер мен колледждерге енгізу және оқытушыларды инновациялық әдістерге оқыту» тақырыбындағы халықаралық семинарға қатысты. Рогаланд (РКК, Норвегия ) Кәсіптік даярлық пен оқыту Орталығының «ҚР-да кәсіптік білімді дамыту, техникалық және қызмет көрсету жоғары білікті мамандарын даярлау мен қайта даярлауға ықпал ету» біріккен жобасымен жұмыс жасауда. * 2009 жылы қаңтар айында Норвегияның РКК қоғамының шақыруы бойынша «Норвегия елінің кәсіби білім жүйесінің дамуымен танысу және тәжірибе алмасу мақсатында біліктілік көтеру іссапарында болды. * 2010 жылы қаңтар айында Германияның InWent қоғамының шақыруы бойынша «Орта арнайы оқу орындарын басқару және менеджмент» атты біліктілік арттыру курсында дәріс алды. * Әлима Жақыпқыз Оқу-әдістемелік бірлестікте 4 мамандық бойынша білім берудің мемлекеттік стандарттары мен 123 типтік оқу бағдарламалары жасалып, ҚР Білім және ғылым министрлігінде бекітілді. Марапаттары * «Қазақ ССР халық ағарту ісінің озық қызметкері» құрметті атағы * Ыбырай Алтынсарин атындағы құрметті төсбелгі * ҚР Білім беру ісінің үздігі * Қазақстан Республикасы Білім беру ісінің құрметті қызметкері * 2001 жылы Елбасының жарлығымен "Ерен еңбегі үшін медалі" берілді * 2005 жылы "Қазақстан Республикасы Конститутциясына 10 жыл" мерекелік медалі * 2008 жылы "Астанаға 10 жыл" мерекелік медалі * Елбасының жарлығымен жоғарғы мемлекеттік награда "Қазақстанның еңбек сіңірген қайраткері" құрметті атағымен марапатталған * Педагогика ғылымдарының кандидаты (құрметті ғылыми атағы) * 2014 жылы Қызылорда облысының құрметті азаматы құрметті атағы берілді. * Еңбек ардагері медалінің иегері * 2016 жылы "ҚР Тәуелсіздігне 25 жыл" медалі